CHO อ่วม! Q3/59 พลิกขาดทุน เหตุรายได้หด-ต้นทุนเพิ่ม
CHO อ่วม! Q3/59 พลิกขาดทุน 32.50 ล้านบาท จากปีก่อนมีกำไร 32.31 ล้านบาท หลังรายได้หด-ต้นทุนเพิ่ม ขณะที่งวด 9 เดือน ขาดทุน 41.25 ล้านบาท จากปีก่อนมีกำไร 40.10 ล้านบาท
10 พ.ย. 2559

บริษัท ช ทวี จำกัด (มหาชน) หรือ CHO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) ขาดทุนสุทธิ 32.50 ล้านบาท หรือขาดทุนสุทธิ 0.0321 บาทต่อหุ้น จากช่วงเดียวกันของปีก่อนมีกำไรสุทธิ 32.31 ล้านบาท หรือกำไรสุทธิ 0.2106 บาทต่อหุ้น
ทั้งนี้ ผลการดำเนินงานในไตรมาสดังกล่าวพลิกขาดทุนเนื่องจากรายได้ลดลง และต้นทุนเพิ่มขึ้น รวมทั้งบริษัทย่อยและร่วมค้ายังขาดทุน
ขณะที่ผลการดำเนินงานช่วง 9 เดือนแรกมีผลขาดทุนสุทธิ 41.25 ล้านบาท หรือ 0.0407 บาทต่อหุ้น จากช่วงเดียวกันของปีก่อนมีกำไรสุทธิ 40.10  ล้านบาท หรือ 0.2614 บาทต่อหุ้น
 